20. ΒΑΣΙΛΙΚΟΝ ΔΙΑΤΑΓΜΑ υπ’αριθ. 805 της 21 Νοεμ./2 Δεκ. 1968 (ΦΕΚ Α΄282) Περί της αλιείας δια βολκών. Έχοντες υπ’ όψει: 1.Τας διατάξεις του άρθρ. 27 του Α.Ν. 2078/1939 «περί ιδρύσεως Οργανισμού Αλιείας κλπ.», εν συνδυασμώ προς τας διατάξεις του υπ’ αριθ. 18/1941 Ν.Δ/τος «περί καταργήσεως του Οργανισμού Αλιείας» και του Νόμ. 2756/1954 «περί κυρώσεως Νομοθετημάτων περιόδου ξενικής κατοχής κλπ.». 2.Το άρθρ. 3 του Α.Ν. 65/1967 «περί τροποποιήσεως, συμπληρώσεως και κωδικοποιήσεως κλπ.». 3.Την υπ’ αριθ. 91533/1.9.1967 κοινή απόφασιν του Αντιπροέδρου της Κυβερνήσεως και των Υπουργών Οικονομικών και Βιομηχανίας «περί διατηρήσεως Συμβουλίων και Επιτροπών», κλπ. 4.Την από 13.8.1968 γνωμοδότησιν του Συμβουλίου Βιομηχανίας και Βιοτεχνίας, ως και την υπ’ αριθ. 736/1968 γνωμοδότησιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρ.1.-1.Η αλιεία δια εργαλείων τύπου «βολκός», απαγορεύεται, εφ’ όσον τα δίκτυα, εξ ων ταύτα είναι κατεσκευασμένα, έχωσι διαστάσεις οπών (μάτια) : α)προκειμένου περί δικτύων εκ βαμβακερού νήματος, μικροτέρας των 20 χιλιοστομέτρων και β)προκειμένου περί δικτύων εκ συνθετικών νημάτων (νάϋλον κλπ.), μικροτέρας των 18 χιλιοστομέτρων. 2.Ειδικώς τα εργαλεία «βολκοί» τα χρησιμοποιούμενα δια την αλιείαν εγχέλεων δύνανται να έχωσι δίκτυα με διαστάσεις οπών (μάτια) τουλάχιστον 10 χιλιοστομέτρων. Η αλιεία δια των τοιούτων βολκών επιτρέπεται να ενεργήται μόνο κατά τους μήνας Νοέμβριον, Δεκέμβριον, Ιανουάριον και Φεβρουάριον εκάστου έτους. Αι διαστάσεις των οπών (μάτια) των δικτύων μετρούνται από κόμβου εις κόμβον του δικτύου όντος βεβρεγμένου. Άρθρ.2.-1.Από της ισχύος του παρόντος καταργείται το Β.Δ. υπ’ αριθ. 793/60 περί αλιείας δια βολκών, (ΦΕΚ Α΄191/6.12.1960). Σελ. 298,14(ε) Τεύχος 733-Σελ. 92 